
23-TA-283: Noteikumu projekts (Jauns)
Par Ministru kabineta 2022. gada 14. jūlija noteikumu Nr. 437 "Veterinārās prasības salamandru apritei un karantīnas objekta reģistrācijas kārtība" atzīšanu par spēku zaudējušiem
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 02.05.2023.)
Anotācijas 1.3. apakšpunkta risinājuma aprakstā vispārīgi norādīts, ka, turpmāk salamandru apritē tiks piemērotas pamata prasības sauszemes dzīvniekiem, kas noteiktas Eiropas Parlamenta un Padomes 2016. gada 9. marta Regulā (ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā ("Dzīvnieku veselības tiesību akts") (turpmāk - Regula 2016/429). Ņemot vērā, ka regulās ir noteikti gan pienākumi dalībvalstīm, gan tām dotā rīcības brīvība, lai vienkāršotu izpratni par turpmāk piemērojamām tiesību normām, iesakām papildināt anotāciju ar atsauci uz to, kādos Latvijas normatīvajos aktos ieviestas tiesību normas, kas piemērojamas turpmāk.
Piedāvātā redakcija
-
	Ņemts vērā
Sk. precizēto risinājuma aprakstu anotācijas 1.3. apakšpunktā.
	1.3. Pašreizējā situācija, problēmas un risinājumi

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 02.05.2023.)
Anotācijas 1.3. apakšpunkta problēmas aprakstā pie Zemkopības ministrijas argumentiem par noteikumu projekta sagatavošanu, lai Ministru kabineta 2022. gada 14. jūlija noteikumus Nr. 437 "Veterinārās prasības salamandru apritei un karantīnas objekta reģistrācijas kārtība" (turpmāk - Noteikumi Nr.437) atzītu par spēku zaudējušiem, kā Nr.4 norādīts apsvērums, ka Pārtikas un veterinārā dienesta sniegtā informācija par dzīvnieku importu no trešajām valstīm 2021. un 2022. gadā liecina, ka līdz šim Latvijā nav ievesti salamandru sūtījumi no trešajām valstīm. Tajā pašā laikā, šajā anotācijas sadaļā norādīts, ka Komisijas 2021. gada 22. februāra Īstenošanas lēmums (ES) 2021/361, ar ko nosaka ārkārtas pasākumus, kuri sakarā ar Batrachochytrium salamandrivorans infekciju piemērojami salamandru sūtījumu pārvietošanai starp dalībvalstīm un šādu sūtījumu ievešanai Savienībā (turpmāk – Lēmums 2021/361) tika izstrādāts, lai noteiktu ārkārtas pasākumus, kas saistībā ar patogēnās sēnītes Batrachochytrium salamandrivorans infekciju piemērojami salamandru (Caudata kārtas abinieku) sūtījumu pārvietošanai starp Eiropas Savienības dalībvalstīm un šādu sūtījumu ievešanai Eiropas Savienībā no trešajām valstīm, pamatojoties uz to, ka salamandru inficēšanās ar minēto patogēno sēnīti bija aktuāla nebrīvē turēto un savvaļas salamandru populācijā vairākās Eiropas Savenības dalībvalstīs (Beļģijā, Vācijā, Nīderlandē, Spānijā).
Attiecīgi vēršam uzmanību, ka arguments, par to, ka līdz šim Latvijā nav ievesti salamandru sūtījumi no trešajām valstīm nav pilnībā atbilstošs Lēmuma 2021/361 mērķim. Llīdz ar to lūdzam papildināt anotācijas 1.3. apakšpunkta problēmas aprakstā norādīto Zemkopības ministrijas 4. argumentu par noteikumu projekta sagatavošanu, lai Noteikumus Nr. 437 atzītu par spēku zaudējušiem, lai nodrošinātu tā korektu un viennozīmīgu izpratni, vienlaicīgi novēršot iespējamās anotācijas iekšējās neatbilstības.
Piedāvātā redakcija
-
	Ņemts vērā
Sk. precizēto problēmas aprakstu anotācijas 1.3. apakšpunktā.
	1.3. Pašreizējā situācija, problēmas un risinājumi

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 02.05.2023.)
Vēršam uzmanību, ka saskaņā ar Noteikumu Nr.437 anotāciju ar tiem ieviestas/pārņemtas:
1.  Lēmuma 2021/361 tiesību normas;
2. Eiropas Parlamenta un Padomes 2016. gada 9. marta regulā (ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā ("Dzīvnieku veselības tiesību akts") tiesību normas;
3. Eiropas Parlamenta un Padomes 2017. gada 15. marta regula (ES) 2017/625 par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes regulas (EK) Nr. 1/2005 un (EK) Nr. 1099/2009 un Padomes direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes regulas (EK) Nr. 854/2004 un (EK) Nr. 882/2004, Padomes direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes lēmumu 92/438/EEK (Oficiālo kontroļu regula) tiesību normas;
4. Eiropas Parlamenta un Padomes 2009. gada 21. oktobra regula (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ regulu (EK) Nr. 1774/2002 (Dzīvnieku izcelsmes blakusproduktu regula), tiesību normas.
Savukārt anotācijas 1.3. apakšpunkta pašreizējās situācijas aprakstā norādīts, ka pašlaik spēkā ir Noteikumi Nr. 437, kuros pārņemtas tikai Lēmuma 2021/361 normas. Attiecīgi iesakām papildināt skaidrojumu arī ar norādēm uz citiem Eiropas Savienības tiesību aktiem.

 
Piedāvātā redakcija
-
	Ņemts vērā
Sk. precizēto pašreizējās situācijas apraksta redakciju anotācijas 1.3. apakšpunktā.
	1.3. Pašreizējā situācija, problēmas un risinājumi

	4.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums (TM - 02.05.2023.)
Vēršam uzmanību, ka projekta anotācijas 2. punktā norādīts, ka tiesību akta projekts neietekmē sabiedrības grupas, neietekmē tautsaimniecības attīstību un administratīvo slogu, tajā pašā laikā norādām, ka noteikumu Nr.437 anotācijas 2. punktā ir definētas sabiedrības grupas, kuras tiesiskais regulējums ietekmē, vai varētu ietekmēt. Lūdzam izvērtēt projekta ietekmējamās sabiedrības grupas, projekta ietekmi uz tautsaimniecības attīstību un tā administratīvo slogu, veicot nepieciešamos papildinājumus anotācijā.
 
Piedāvātā redakcija
-
	Ņemts vērā
Izvērtējot projekta ietekmējamās sabiedrības grupas, projekta ietekmi uz tautsaimniecības attīstību un tā administratīvo slogu, secināts, ka papildinājumi anotācijā nav nepieciešami.
	2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu



